2009-ben ismét súlylökő és diszkoszvető magyar bajnok lett. A berlini vb-n 24. helyen végzett súlylökésben. A kaunasi utánpótlás Eb-n 5. volt súlylökésben, 11. diszkoszvetésben. Ezután a világversenyeken már csak súlylökőként versenyzett. A fedett pályás Eb-n nem jutott döntőbe, 13. lett. 2010-ben a hazai triplázás mellett indult a dohai fedett vb-n, de a 17. hely nem volt elég a döntőhöz. A barcelonai Európa-bajnokságról tizenegyedikként tért haza. 2011-ben a fedett pályás Európa-bajnokságon ötödik helyezett lett. Május elején teljesítette az olimpiai kvalifikációs B-szintet. Július 15-én az ostravai U23-as Eb-n diszkoszvetésben harmadik, súlylökésben ötödik lett. Az universiaden hetedik, a világbajnokságon 22. helyezést ért el. 2012-ben a téli dobó Európa kupán hatodik volt. Áprilisban 18,48 méterrel olimpiai A-szintet dobott. Júniusban újra magyar bajnok lett diszkoszvetésben és súlylökésben. Az Európa-bajnokságon 17,93 méterrel hetedik lett súlylökésben. A 2012-es londoni olimpián súlylökésben 17,48 méteres eredményével nem jutott a döntőbe.